Has fascht nöd glaubt. Eigentlich glaub ich ja nöd rächt a de Typ, aber du, de taucht doch jedes Jahr wieder uf. Und ich stuune, was de alles weiss!!! Leider ischer dasmal nöd ganz so begeischteret gsi vo  mir, wie au scho... Das isch ja unglaublich, ich fühle mich rächt beobachtet! De hät tatsächlich mitübercho, dass ich amel nöd so folge! Bi gad echli verschrocke und hanem versproche, mich z bessere (has aber scho wieder vergesse, ja, de chunt ja erscht ime Jahr wieder, bis denn chani mir ja no e Usred usdänkä... i dem bini nämli guet ;-))) Also, zerscht bini so verschrocke, dasses de Samichlaus würkli git, dassi die ganz Ziit d Auge zuekniffe han - hä ja, wenn ich ihn nöd gseh, gseht er mich au nöd, hani  dänkt... Denn hani mal es Aug riskiert und soooo schlimm ischer denn au nöd gsi. Sin Kolleg, de Schmutzli, de isch echli en Düschtere, aber de hät zum Glück au nöd so vill gseit.